Fredrik Samuelsson

Fredrik Samuelsson (født 16. februar 1995) er en svensk friidrettsutøver som konkurrerer i mangekamp. Hans fremste internasjonale meritt er sølv i tikamp fra U23-EM i friidrett 2017.

 Idrettskarriere 
Samuelsson deltok i junior-VM i friidrett 2014 (U20), der han kom på 12.-plass i tikamp.IAAF - IAAF World Junior Championships - Eugene (USA) - 22-27 July 2014 - RESULTS, besøkt 22. juli 2017. 

I det svenske mesterskapet innendørs i 2015 kom han på andreplass i sjukamp, bak Petter Olson. Han satte ny personlig rekord i tikamp under U23-EM i friidrett 2015, med 7884 poeng, og kom der på femteplass. Han vant tikamp i det svenske mesterskapet utendørs. 

I 2016 vant han sjukamp ved det svenske mesterskapet innendørs. Han deltok i tikamp ved EM i friidrett 2016, og satte personlig rekord i høydehopp (2,07), og endte på tiendeplass sammenlagt. Han vant også tikamp i det svenske mesterskapet utendørs for andre år på rad. 

I februar 2017 vant Samuelsson sjukamp under det svenske innendørsmesterskapet i friidrett. Han deltok også i U23-EM i friidrett 2017, og kom der på andreplass bak tsjekkiske Jiří Sýkora.  

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Svenske mangekjempere
Kategori:Svenske mestere i friidrett
Kategori:Deltakere for Sverige under VM i friidrett 2017
Kategori:Fødsler i 1995
Kategori:Deltakere for Sverige under EM i friidrett 2018